Αντρέας Κορνέλιους

Ο **Αντρέας Έβαλντ Κορνέλιους** (γεννημένος στις 16 Μαρτίου 1993) είναι Δανός επαγγελματίας ποδοσφαιριστής, ο οποίος αγωνίζεται ως επιθετικός για λογαριασμό της ομάδας της Σούπερ Λιγκ Τουρκίας, Τράμπζονσπορ, και της Εθνικής Δανίας.

## Συλλογική Καριέρα

### ΦΚ Κοπεγχάγη
Ο Κορνέλιους εντάχθηκε στην πρώτη ομάδα της ΦΚ Κοπεγχάγη ενόψει των περιόδων προετοιμασίας της τον Ιούλιο του 2011 και τον Ιανουάριο του 2012.

Στις 9 Απριλίου 2012, αγωνίστηκε στην πρώτη του αναμέτρηση για τη Σουπερλίγκα, εισερχόμενος στον αγωνιστικό χώρο ως αλλαγή στη θέση του Σέζαρ Σαντίν, κατά τη διάρκεια αναμέτρησης με αντίπαλο την ΩΓΦ στο NRGi Park του Ώρχους. Στην αμέσως προηγούμενη αναμέτρηση για τη Σουπερλίγκα (με αντίπαλο την Μπρόντμπι στο Πάρκεν Στάντιον στις 5 Απριλίου 2012), ήταν μέλος της αποστολής της ομάδας, ωστόσο δεν αγωνίστηκε. Στις 20 Μαΐου 2012, έγινε γνωστό πως ο Κορνέλιους θα εντασσόταν μόνιμα στην πρώτη ομάδα του συλλόγου ξεκινώντας από την αμέσως επόμενη σεζόν, μαζί με τους Κρίστοφερ Ρέμερ και Γιάκομπ Μπουσκ.

Ο Κορνέλιους πέτυχε το πρώτο του τέρμα με τα χρώματα της Κοπεγχάγης σε αναμέτρηση με αντίπαλο τη Μίντιλαντ, η οποία και ήταν η πρώτη για τη σεζόν 2012-13. Πέτυχε το πρώτο τέρμα σε αναμέτρηση με αντίπαλο την Όντενσε, η οποία έληξε με ισόπαλο σκορ 2-2. Πέτυχε, επίσης, το νικητήριο τέρμα της ομάδας του σε αναμέτρηση με αντίπαλο τη Μόλντε ΦΚ για το Γιουρόπα Λιγκ, στις 20 Σεπτεμβρίου.

Ο Κορνέλιους βραβεύτηκε ως παίκτης του μήνα της Σουπερλίγκα Δανίας, στις 7 Οκτωβρίου 2012. Στις 15 Απριλίου, πέτυχε το τελευταίο τέρμα σε επικράτηση της ομάδας του με σκορ 3-2, σε αναμέτρηση με αντίπαλο την ΦΚ Νόρντιλαντ. Η νίκη αυτή έδωσε βαθμολογικό προβάδισμα 10 βαθμών στην κατάταξη του πρωταθλήματος έναντι της δεύτερης στην κατάταξη ομάδας, ενώ ήταν καθοριστικής σημασίας προκειμένου η Κοπεγχάγη να κατακτήσει τον τίτλο της πρωταθλήτριας.

Παρά το γεγονός πως ο Κορνέλιους αγωνίστηκε μόνον για μία ολόκληρη σεζόν με την πρώτη ομάδα του συλλόγου, σύντομα κατέστη ως ένας από τους πλέον δημοφιλείς παίκτες της Κοπεγχάγης, καθώς η εκτύπωση του ονόματος και του αριθμού του στις επίσημες εμφανίσεις της ομάδας προς πώληση ήταν η πλέον δημοφιλής, σημειώνοντας, σε επίπεδο πωλήσεων, περίπου το 40% επί του συνόλου των εκτυπώσεων.

### Κάρντιφ Σίτι
Στις 27 Ιουνίου 2013, η Κάρντιφ Σίτι ανακοίνωσε την απόκτηση του Κορνέλιους, έναντι ποσού-ρεκόρ στην ιστορία του συλλόγου. Δημοσιεύματα από τη Δανία έκαναν λόγο για ένα ποσό της τάξεως των 75 εκατομμυρίων Κορόνων Δανίας (περίπου £8 εκατομμύρια). Στις 1 Ιουλίου, ο Κορνέλιους πέρασε με επιτυχία τις ιατρικές εξετάσεις στις οποίες υποβλήθηκε και υπέγραψε συμβόλαιο συνεργασίας διάρκειας πέντε ετών με τον σύλλογο, δηλώνοντας «Μου δόθηκε μία μεγάλη ευκαιρία και πρόκειται για ένα ιδιαίτερα ενδιαφέρον πρότζεκτ το οποίο λαμβάνει χώρα στην Κάρντιφ Σίτι.» Εικοσιτρείς ημέρες αργότερα, πραγματοποίησε το ντεμπούτο του με τα χρώματα της νέας του ομάδας σε φιλική αναμέτρηση με αντίπαλο τη Φόρεστ Γκριν Ρόβερς, ενώ πέτυχε ένα τέρμα στην τελική νίκη με σκορ 4-3. Ωστόσο, υπέστη μικρό τραυματισμό στον αστράγαλό του κατά τη διάρκεια προπόνησης, την αμέσως επόμενη εβδομάδα, με αποτέλεσμα να τεθεί εκτός αποστολής ενόψει της πρώτης αναμέτρησης για την Πρέμιερ Λιγκ στην ιστορία του συλλόγου, με αντίπαλο τη Γουέστ Χαμ Γιουνάιτεντ, στις 17 Αυγούστου.

Ο Κορνέλιους πραγματοποίησε το ντεμπούτο του σε επίσημη αναμέτρηση με τα χρώματα της Κάρντιφ στις 25 Αυγούστου, απέναντι στη Μάντσεστερ Σίτι, εισερχόμενος στον αγωνιστικό χώρο ως αλλαγή, κατά τη διάρκεια των καθυστερήσεων, στη θέση του Φρέιζερ Κάμπελ, ο οποίος είχε πετύχει δύο τέρματα στην εντός έδρας νίκης της ομάδας του με σκορ 3-2. Τρεις ημέρες αργότερα, σε αναμέτρηση για το Λιγκ Καπ με αντίπαλο την ομάδα της Λιγκ Του, Άκρινγκτον Στάνλεϊ, πραγματοποίησε το ντεμπούτο του σε επίσημη αναμέτρηση με τα χρώματα της νέας ομάδας, σε επικράτησή της με σκορ 2-0. Ωστόσο επιδεινώθηκε περαιτέρω ο τραυματισμός στον αστράγαλο τον οποίο είχε υποστεί κατά τη διάρκεια της περιόδου προετοιμασίας, έπειτα από σκληρό μαρκάρισμα και μεταφέρθηκε με φορείο εκτός αγωνιστικού χώρου λίγον πριν την ολοκλήρωση του πρώτου ημιχρόνου. Ο τραυματισμός αποδείχθηκε χειρότερος των αρχικών εκτιμήσεων, με αποτέλεσμα ο Κορνέλιους να τεθεί εκτός αγωνιστικής δράσης για τους επόμενους τρεις μήνες, χάνοντας αριθμό 10 αναμετρήσεων της Κάρντιφ, καθώς και τη δυνατότητα να εκπροσωπήσει τη χώρα του, Δανία, στις τελευταίες αναμετρήσεις της για την προκριματική φάση του Παγκοσμίου Κυπέλλου Ποδοσφαίρου του 2014, στη Βραζιλία.

Κατά τη διάρκεια της τελευταίας διακοπής λόγω εθνικών ομάδων για το 2013, ο Κορνέλιους ξεκίνησε εκ νέου προπονήσεις με την πρώτη ομάδα του συλλόγου, με στόχο η πρόοδός του να παρακολουθείται από το ιατρικό επιτελείο. Το τελευταίο, εκτίμησε πως ήταν σε θέση προκειμένου να επιστρέψει στην ενεργό δράση, με αποτέλεσμα να κανονιστεί κεκλεισμένων των θυρών φιλική αναμέτρηση με αντίπαλο την ομάδα της Τσάμπιονσιπ, Γέοβιλ Τάουν, στις 14 Νοεμβρίου. Αγωνίστηκε για 60 λεπτά, όπως είχε προβλεφτεί, στην ήττα της ομάδας του με σκορ 2–1, ενώ ο ίδιος δήλωσε στα ΜΜΕ πως ήταν σε θέση και έτοιμος προκειμένου να επιστρέψει πλήρως στην ενεργό αγωνιστική δράση.

### Επιστροφή στην ΦΚ Κοπεγχάγη
Στις 31 Ιανουαρίου 2014, ο Κορνέλιους επέστρεψε στην ΦΚ Κοπεγχάγη έναντι άγνωστου ποσού, ωστόσο η Κάρντιφ ισχυρίστηκε πως έχασε το μεγαλύτερο μέρος των χρημάτων που είχε καταβάλει για την απόκτησή του. Πέτυχε χατ-τρικ κατά τη διάρκεια της πρώτης του συμμετοχής μετά την επιστροφή του στην Κοπεγχάγη, σε μια φιλική αναμέτρηση με αντίπαλο τη Σλόβαν Λίμπερετς. Στις 23 Φεβρουαρίου 2014, ο Κορνέλιους πραγματοποίησε το ντεμπούτο του για πρώτη φορά αγωνιζόμενος ως βασικός σε επίσημη αναμέτρηση μετά την επιστροφή του στον σύλλογο, σημαδεύοντάς την με την επίτευξη τέρματος με κεφαλιά, βάζοντας την ομάδα του μπροστά στο σκορ με 1-0 απέναντι στην ΩΓΦ στο NRGi Park. Η συγκεκριμένη αναμέτρηση ολοκληρώθηκε με ισόπαλο αποτέλεσμα 1-1.

Ο Κορνέλιους ολοκλήρωσε το πρώτο μισό της σεζόν έχοντας πετύχει 5 τέρματα σε σύνολο 13 συμμετοχών, συμπεριλαμβανομένου ενός κατά τη διάρκεια αναμέτρησης απέναντι στη Ράντερς ΦΚ στο Πάρκεν, όπου ντριμπλάρισε τέσσερις αντιπάλους, προτού στείλει την μπάλα στα δίχτυα. Στις 13 Απριλίου 2015, υπέστη σοβαρό τραυματισμό στον αστράγαλο κατά τη διάρκεια αναμέτρησης της Κοπεγχάγης, για τη Σουπερλίγκα, απέναντι στη Σίλκεμποργκ ΙΦ, με αποτέλεσμα να μείνει εκτός αγωνιστικής δράσης για το υπόλοιπο της σεζόν.

### Αταλάντα
Στις 2 Μαΐου 2017, έγινε γνωστό πως ο Κορνέλιους μεταγράφηκε στην ομάδα της Σέριε Α, Αταλάντα, έναντι ποσού της τάξεως, περίπου, €3,5 εκατομμυρίων.

## Στατιστικά Καριέρας

### Σύλλογος
*Ως τις 15 Μαρτίου 2018*

## Διεθνής καριέρα

### Διεθνή τέρματα
:**'Στα σκορ και τα αποτελέσματα αναγράφονται πρώτα τα τέρματα της Δανίας''.''

|-
| 1 || rowspan="3" | 26 Ιανουαρίου 2013 || rowspan="3" | [[Κίνο Βέτερανς Μεμόριαλ Στέιντιουμ]], [[Τούσον (Αριζόνα)|Τούσον]], [[Ηνωμένες Πολιτείες]] || rowspan="3" |  || align=center | **1**–0 || rowspan="3" style="text-align:center"| 4–0 || rowspan="3" | [[Φιλική αναμέτρηση|Φιλικό]]
|-
| 2 || align=center | **3**–0
|-
| 3 || align=center | **4**–0
|-
| 4. || 31 Ιανουαρίου 2013 || [[Γιουνιβέρσιτι οφ Φίνιξ Στέινιουμ]], [[Γκλέντεϊλ (Αριζόνα)|Γκλέντεϊλ]], Ηνωμένες Πολιτείες ||  || align=center|**1**–1 || align=center|1–1 || Φιλικό
|-
| 5. || 22 Μαρτίου 2013 || [[Αντρούβ Στάντιον]], [[Όλομουτς]], [[Τσεχία]] ||  || align=center|**1**–0 || align=center|3–0 || [[Προκριματικά Παγκοσμίου Κυπέλλου Ποδοσφαίρου 2018 - ΟΥΕΦΑ Β΄ Όμιλος|Προκριματικά Παγκοσμίου Κυπέλλου Ποδοσφαίρου 2014]]
|-
| 6. || 31 Αυγούστου 2016 || [[CASA Arena Horsens|CASA Arena]], [[Χόρσενς]], [[Δανία]] ||  || align=center|**3**–0 || align=center|5–0 || Φιλικό
|-
| 7. || 11 Νοεμβρίου 2016 || [[Πάρκεν Στάντιον]], [[Κοπεγχάγη]], Δανία ||  || align=center|**1**–0 || align=center|4–1 || [[Προκριματικά Παγκοσμίου Κυπέλλου Ποδοσφαίρου 2018 - ΟΥΕΦΑ Ε΄ Όμιλος|Προκριματικά Παγκοσμίου Κυπέλλου Ποδοσφαίρου 2018]]
|-
| 8. || 1 Σεπτεμβρίου 2017|| Πάρκεν Στάντιον, Κοπεγχάγη, Δανία ||  || align=center|**2**–0 || align=center|4–0|| Προκριματικά Παγκοσμίου Κυπέλλου Ποδοσφαίρου 2018
|-
|}

== Διακρίσεις ==
=== Συλλογικές ===
**ΦΚ Κοπεγχάγη'''
*Σουπερλίγκα Δανίας: 2012-13, 2015-16, 2016-17
*Κύπελλο Δανίας: 2014-15, 2015-16, 2016-17

### Ατομικές
*Χρυσό Παπούτσι της Σουπερλίγκα Δανίας: 2012-13 
*Παίκτης της Σεζόν της Σουπερλίγκα Δανίας: 2012-13
*Δανικό νέο ταλέντο της σεζόν 2012-13.

## Παραπομπές


## Εξωτερικοί Σύνδεσμοι

* 
* Προφίλ στην ιστοσελίδα της Ποδοσφαιρικής Ομοσπονδίας Δανίας  

Κατηγορία:Δανοί ποδοσφαιριστές
Κατηγορία:Ποδοσφαιριστές Εθνικής Δανίας U18
Κατηγορία:Ποδοσφαιριστές Εθνικής Δανίας U19
Κατηγορία:Ποδοσφαιριστές Εθνικής Δανίας U21
Κατηγορία:Ποδοσφαιριστές Εθνικής Δανίας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΦΚ Κοπεγχάγη
Κατηγορία:Ποδοσφαιριστές Κάρντιφ Σίτι
Κατηγορία:Ποδοσφαιριστές Αταλάντα ΜΚ
Κατηγορία:Ποδοσφαιριστές Σουπερλίγκα Δανίας
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022